Pekka Ketonen (metsänhoitaja)

Pekka Ketonen (5. tammikuuta 1928 Kotka – 26. helmikuuta 2009 Helsinki) oli suomalainen metsänhoitaja ja pitkäaikainen Suomen Kennelliton toiminnanjohtaja. Kuvanveistoa harrastanut Ketonen on muotoillut kaikkien viiden suomalaisen koirarodun patsaat.
 Ura 
Ketonen osallistui jatkosotaan sotilaspoikana. Hän pääsi ylioppilaaksi vuonna 1948 ja valmistui metsänhoitajaksi Helsingin yliopistosta 1954. Metsäalalla hän toimi tilintarkastajana, apulaismetsänhoitajana ja piirimetsänhoitajana.

Ketonen tuli Suomen Kennelliittoon toiminnanjohtajaksi vuonna 1967, ja hän jäi eläkkeelle vuonna 1988. Yli 20 vuoden työuraan mahtuu muun muassa koiratietojen siirto paperirekisteristä tietokoneelle.

 Kuvanveisto 
Ketonen oli taiteellinen, hän harrasti maalausta ja teki reliefejä muun muassa Kennelliiton ja koiraharrastajien tarpeisiin. Näkyvä osoitus taiteellisuudesta ovat Ketosen tekemät patsaat viidestä suomalaisesta koirarodusta. Patsaat on sijoitettu eri puolille maata.

Suomenpystykorvapatsas, 1989, Espoo, Kamreerintie 8:n pihalla
Suomenajokoirapatsas, 1993, Janakkala, Turenki.
Karjalankarhukoirapatsas, 1996, Ilomantsi, Soihtulantien varrella
Sotakoirapatsas, 2003, Mikkeli, Jalkaväkimuseo, 
Lapinporokoirapatsas, 2003, Inari, Siida
Suomenlapinkoirapatsas, 2007, Enontekiö, Hetta, Tunturi-Lapin luontokeskus

 Kuvia julkisista teoksista 

 Lähteet 

Luokka:Suomalaiset metsänhoitajat
Luokka:Suomalaiset kuvanveistäjät
Luokka:Vuonna 1928 syntyneet
Luokka:Vuonna 2009 kuolleet